Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 51/14/5502	Čadca, 27.5.2015
EEČ : 2-37-120-2015

U Z N E S E N I E

Trestná vec:	obvinený XXXXX a spol.  
Prečin:	Porušovanie domovej slobody podľa § 194 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Čadca
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Čadca zo dňa 5.3.2014, spisová značka Pv 51/14/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
dňa 21.12.2013 v čase okolo 20:05 hod. po tom ako prišli k XXXXX nachádzajúcom sa v bytovom dome nXXXXX,  XXXXX za prítomnosti XXXXX začal kričať na poškodeného XXXXX, aby im otvoril, inak mu rozbije papuľu a následne, po tom ako im poškodený neotvoril,  XXXXX doposiaľ nezisteným spôsobom vylomil dvere v oblasti zámku, spoločne vošli dnu, kde v chodbičke bytu XXXXX fyzicky napadol poškodeného XXXXX tým spôsobom, že ho päsťou udrel do oblasti tváre a zhodil na zem, kde ho viackrát udrel do oblasti celého tela a následne, po tom ako obaja odišli z bytu preč sa v čase okolo 20:09 hod opätovne vrátili k bytovému domu na XXXXX a keď ich po zazvonení poškodený vpustil dnu, opätovne XXXXX fyzicky napadol poškodeného XXXXX tým spôsobom, že ho päsťou udrel do oblasti tváre a zhodil ho na zem, kde ho opakovane udieral do oblasti celého tela, čím svojím konaním spôsobil poškodenému XXXXX zranenia, ktoré si nevyžiadali práceneschopnosť

Uznesením prokurátora Okresnej prokuratúry Čadca zo dňa 5.3.2014, spisová značka Pv 51/14/5502, bola určená všetkým obvineným skúšobná doba v trvaní 12 mesiacov.
Odôvodnenie:
      Uznesením prokurátorky Okresnej prokuratúry Čadca zo dňa 5. marca 2014, spisová značka Pv 51/14/5502-5 bolo podľa § 216 ods. 1 Trestného poriadku podmienečne zastavené trestné stíhanie obvinených XXXXX a XXXXX pre prečin porušovania domovej slobody odľa § 194 odsek 1, odsek 2 písmeno b) Trestného zákona v spolupáchateľstve podľa § 20 Trestného zákonana tom skutkovom základe, ako je uvedené vo výrokovej časti predmetného uznesenia.

     Zároveň im bola podľa § 216 ods. 2 Trestného poriadku určená skúšobná doba podmienečného zastavenia trestného stíhania na dobu dvanásť mesiacov, ktorá uplynula dňa 6. mája 2015. 

     Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     Podľa § 217 ods. 2 Tr. por. ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

     Podľa správ o povesti Mestského úradu v XXXXX správy Obvodného oddelenia PZ v XXXXX správy Okresného úradu v XXXXX ako aj zo zabezpečeného odpisu z registra trestov bolo zistené, že obvinení XXXXX a XXXXX sa v skúšobnej dobe podmienečného zastavenia trestného stíhania nedopustili žiadneho protispoločenského konania, trestného činu, či priestupku, v odpise z registra trestov nemajú žiadny nový záznam a ani lustráciou na tunajšej prokuratúre neboli zistené žiadne nové relevantné skutočnosti.

     Vzhľadom na uvedené mám za to, že boli splnené všetky zákonné podmienky na to, aby mohlo byť vyslovené, že sa obvinení XXXXX a XXXXX v skúšobnej dobe osvedčili a preto som rozhodla tak, ako je uvedené vo výrokovej časti tohto uznesenia.

     Podľa § 217 ods. 4 Tr. por. právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).

Poučenie:
Proti tomuto uzneseniu môže obvinený a poškodený podať sťažnosť do 3 dní odo dňa jej doručenia Krajskej prokuratúre v Žiline, cestou Okresnej prokuratúry v Čadci. Sťažnosť má odkladný účinok

JUDr. Monika Koteková
prokurátorka